Bearne

miniatura|280px|Situación do Bearne (en amarelo).A liña vermella sinala a área do dominio lingüístico occitano.
O Bearne, en francés Béarn, en gascón, variedade bearnesa, que é variedade máis occidental da lingua occitana, Bearn  ou Biarn , en aragonés, Biarn; en , é unha rexión natural e histórica de Francia, situada na vertente norte dos Pireneos.

Forma parte, coa Baixa Navarra, Lapurdi e Zuberoa, que compoñen o País Vasco francés (Iparralde), o departamento dos Pireneos Atlánticos, do cal ocupa o 60 % do territrio.

 Xeografía 
Ocupa unha superficie de 4 672 km2 e a súa poboación en 2013 era de 365 393 habitantes.

A súa capital é a cidade de Pau.

O seu xentilicio é bearnés.

Desde a Revolución Francesa, Bearne constitúe a parte oriental do departamento dos Pireneos Atlánticos, do que ocupa os 3/5 do seu territorio. Está atravesado en diagonal polas gaves de Pau e de Olorón, cuxos vales paralelos son a parte máis viva do país.

A economía bearnesa sempre dependeu en gran medida da actividade agrícola e gandeira, e aínda mantén unha importante tradición nestes campos, pero na actualidade o Bearne tamén está orientado cara ás industrias de alta tecnoloxía, como a aeronaútica e as xeociencias (impulsadas polo descubrimento do xacemento de gas de Lacq en 1951).

 Historia 
Foi un antigo Estado soberano e unha antiga provincia francesa xurdida tras a unificación coa coroa real en 1620.

A historia do Bearn está unida a figuras ilustres como Gastón Febo, Henrique II de Navarra (Henri d'Albret) e co rei de Francia Henrique IV.

Este pequeno estado foi capaz de manter a súa independencia durante séculos ao lado dos seus poderosos veciños franceses e españois. Nunca deixou de defender a liberdade e a xustiza para todos os bearneses, nunha sabia mestura de aristocracia e democracia,Histoire du Béarn en deux conférences, depuis les origines jusqu'à 1789, Émile Garet, 1911, pax. 7. (aínda que fosen elementos anacrónicos na Idade Media).

Os foros de Bearne representan a máis antiga lexislación escrita de Francia,Histoire du Béarn en deux conférences, depuis les origines jusqu'à 1789, Émile Garet, 1911 páx. 8. e tratábase tanto duna carta política como dun código de xustiza ao que incluso o soberano de Bearn non podía subtraerse.

 Notas 

 Véxase tamén  

 Bibliografía 









 Ligazóns externas 
 Presentación do Béarn  .
 Presentación do Bearne .
 Sitio oficial do Museo nacional do Castelo de Pau .
 Galería Virtual en  Alta Definición do Museo nacional do Castelo de Pau
 Historia do Bearne medieval .

Categoría:Historia de Francia
Categoría:Xeografía de Francia
Categoría:Historia de Navarra